Mandela-oorskot identifiseer, herbegraweFoto: @ZimMacingwane/Twitter Die oorskot van voormalige president Nelson Mandela se kinders is Donderdagmiddag weer in Qunu in die Oos-Kaap begrawe. Familielede en stamhoofde het die eiendom ná die seremonie, waar hulle geestelike liedere gesing het, verlaat. Forensiese toetse het bevestig dat die oorskot in grafte wat in Mvezo opgegrawe is, dié van Mandela se kinders is, het die Oos-Kaapse departement van gesondheid, vroeër gesê. Mandela se kleinseun, Mandla Mandela, het die oorskot in 2011 opgegrawe en sonder die familie se toestemming na Mvezo geskuif, waar hy besig is om ŉ multi-miljoenrandse hotel op te rig. Die Oos-Kaapse hooggeregshof het Woensdag ŉ hofbevel aan lede van die Mandela-familie toegestaan wat Mandla gedwing het om die oorskot na Qunu te verskuif.